Για να καταλάβουμε τι έγινε,
πρέπει να πάμε πίσω.
ΣΟΒΙΕΤΙΚΗ ΕΝΩΣΗ
Το 1944, ο σοβιετικός δικτάτορας Ιωσήφ Στάλιν αποφάσισε
ότι όλο το τσετσενικό έθνος βοηθούσε τη ναζιστική Γερμανία.
Ως αποτέλεσμα, μπήκαν σε βαγόνια
και στάλθηκαν σε μια απομακρυσμένη περιοχή στην Κεντρική Ασία.
Ήταν μαζική εξορία ενός ολόκληρου λαού. Οι μισοί πέθαναν καθ' οδόν.
Στους επιζώντες
ήταν ο παππούς του Ταμερλάν και του Τζοχάρ, ο Ζαΐντι Τσαρνάεφ.
Για να συντηρήσει την οικογένειά του, ο Ζαΐντι έψαχνε
σ' αυτήν τη μάντρα για κομμάτια που μπορούσε να πουλήσει.
Μια μέρα, έβαλε τα πράγματα στο αμάξι, αγνοώντας ότι ένα από αυτά
που είχε βρει ήταν ένα ενεργό πυρομαχικό που εξερράγη και τον σκότωσε ακαριαία.
Ο γιος του, ο Ανζόρ, γνωρίζει τη Ζουμπεϊντάτ και παντρεύονται.
Αποκτούν τέσσερα παιδιά.
Ο μεγαλύτερος είναι ο Ταμερλάν. Ο μικρότερος ο Τζοχάρ.
Απέκτησαν καθεστώς πρόσφυγα
και πήγαν στις ΗΠΑ, στη Βοστόνη.
Έψαχνε το αμερικανικό όνειρο.
Όμως, έφτασαν εδώ
και το όνειρο δεν ήταν αληθινό.
Τα πράγματα δεν πάνε βάσει σχεδίου.
ΑΝΘΡΩΠΟΚΥΝΗΓΗΤΟ
Η ΒΟΜΒΙΣΤΙΚΗ ΕΠΙΘΕΣΗ ΣΤΟΝ ΜΑΡΑΘΩΝΙΟ ΤΗΣ ΒΟΣΤΟΝΗΣ
ΚΕΦΑΛΑΙΟ 3 ΔΕΝ ΜΠΟΡΕΙΣ ΝΑ ΠΑΡΕΙΣ ΣΥΝΕΝΤΕΥΞΗ ΑΠΟ ΠΤΩΜΑ
Ήταν η πιο απίστευτη ιστορία που είχα ακούσει, που είχα δει
και που είχα βιώσει ποτέ.
Συνέβαινε σε πραγματικό χρόνο εκείνη τη στιγμή στο Γουότερταουν.
ΩΡΑ 83η ΠΑΡΑΣΚΕΥΗ
ΩΡΑ 84η ΠΑΡΑΣΚΕΥΗ
Ένας από τους υπόπτους ήταν νεκρός. Ο άλλος είχε ξεφύγει.
Ήμασταν έξω όλη νύχτα, ψάχναμε αίθουσες, γκαράζ.
Οι αστυνομικοί δεν μιλάνε, μα μιλάνε οι κάτοικοι στη γειτονιά,
και περιγράφουν ανταλλαγή πυρών.
Ακούγαμε τους κρότους. Ήταν σαν ήχος όπλου.
Και μετά...
Μπρος πίσω, ήταν τρελό.
Μπαμ! Κι εγώ... Δεν ξέραμε τι ήταν.
Και ξαφνικά βλέπεις 100 περιπολικά.
Πηγαίναμε προς τα εκεί, και τότε οι κάτοικοι
φώναζαν "Είναι πυροβολισμοί. Μην πάτε προς τα εκεί".
Μας ανέφεραν ότι το Α.Τ. Βοστόνης μιλούσε με έναν ταξιτζή
που πήρε έναν Τσετσένο από το Γουότερταουν και τον άφησε
στον Νότιο Σιδηροδρομικό Σταθμό της Βοστόνης.
Υπήρχε, επίσης, μια αναφορά
ότι βρέθηκε αυτοσχέδια βόμβα κοντά στον σταθμό του τρένου.
"Θεέ μου. Τι έχουμε εδώ; Δεν είναι μόνο οι Τσαρνάεφ;
Δέχεται επίθεση το σιδηροδρομικό σύστημα; Υπάρχει κανείς με βόμβες;"
Χρειαζόμασταν περισσότερες πληροφορίες, οπότε στείλαμε κόσμο.
Σταματούσαμε τρένα της Amtrak που κατέβαιναν από τη Βοστόνη
προς τη Νέα Υόρκη και την Ουάσινγκτον, και κάναμε έρευνα.
Ήμασταν στο αρχηγείο.
Είχαμε τον επικεφαλής της Τροχαίας.
Είχαμε τον κυβερνήτη.
Συνειδητοποιήσαμε ότι τα λεωφορεία
που θα ξεκινούσαν στις 5:30 ή 6:00 το πρωί
ίσως ήταν μέσο απόδρασης.
Μαζευτήκαμε για να δούμε τι έπρεπε να κάνουμε.
Αποφασίστηκε να κλείσουμε την πόλη.
6:33 Π.Μ.
Καλημέρα. Σε εξέλιξη ένα τεράστιο ανθρωποκυνηγητό.
ΝΤΕΒΑΛ ΠΑΤΡΙΚ ΚΥΒΕΡΝΗΤΗΣ ΜΑΣΑΧΟΥΣΕΤΗΣ
Διακόψαμε κάθε υπηρεσία της Αρχής Μεταφορών.
Ζητάμε από τον κόσμο να προστατευτεί, να μείνει μέσα με κλειδωμένες πόρτες,
και να μην ανοίξει σε κανέναν
παρά μόνο σε σαφώς αναγνωρίσιμους αστυνομικούς.
Αυτό ισχύει εδώ στο Γουότερταουν, στο Κέιμπριτζ, στο Γουόλταμ,
στο Νιούτον, Μπέλμοντ, και τώρα, σε όλη τη Βοστόνη.
Ένα εκατομμύριο άνθρωποι σε λόκνταουν στη Βοστόνη.
Όπως ακούσατε, όλα είναι κλειστά.
Είναι πρωτοφανές.
Η πόλη έγινε πόλη-φάντασμα.
Δεν υπήρχε κανείς στον δρόμο.
Όλοι το τήρησαν.
Όλη η πόλη της Βοστόνης. Ζητήθηκε απ' τον κόσμο:
"Μείνετε σπίτι σας, μην ανοίξετε
παρά μόνο σε σαφώς αναγνωρίσιμους αστυνομικούς".
Μια αξιοσημείωτη εξέλιξη.
Οι αρχές χρειάζονταν ελεύθερη πρόσβαση στους δρόμους.
Όχι μόνο σε Βοστόνη και Γουότερταουν. Σχεδόν σε όλη την ανατολική Μασαχουσέτη.
Μια άσκηση αστυνομικής εξουσίας που δεν είχα ξαναδεί.
Στέλναμε ομοσπονδιακές και τοπικές δυνάμεις στο Γουότερταουν
για να βρούμε αυτόν που είχαμε αναγνωρίσει ως Τζοχάρ Τσαρνάεφ.
Καταφτάνουν ορδές αστυνομικών.
Βλέπω και δημοτική αστυνομία.
Βλέπω πολιτειακή αστυνομία. Βοηθούν όλοι.
Τελικά, υπήρχαν περίπου 2.500 αστυνομικοί στο Γουότερταουν.
Πολλοί από το Νιου Χάμσαϊρ και το Ρόουντ Άιλαντ.
Έμαθαν τι γινόταν, μπήκαν στα αυτοκίνητά τους κι ήρθαν.
Η αστυνομία συνεχίζει να σφίγγει τον κλοιό στην περιοχή
όπου θεωρούν ότι κρύβεται ο ύποπτος νούμερο δύο.
Είχαμε επαγγελματίες που γνώριζαν τον νόμο, τα πολιτικά δικαιώματα,
πώς να γίνουν όλα σωστά, κι αυτό συνέβαινε.
Αλλά έγινε με πολύ επείγοντα τρόπο.
ΩΡΑ 85η ΠΑΡΑΣΚΕΥΗ
ΩΡΑ 86η ΠΑΡΑΣΚΕΥΗ
Υπάρχει ανθρωποκυνηγητό για κάποιον
καταζητούμενο για την επίθεση στον μαραθώνιο.
Οι κάτοικοι του Γουότερταουν συστήνεται να μείνουν μέσα.
Ξενυχτήσαμε βλέποντας ειδήσεις.
Μετά, γύρω στις 5:30 ξυπνήσαμε, και περνούσε η αστυνομία,
πήγαιναν από σπίτι σε σπίτι.
Βεβαιωνόμαστε ότι όλα είναι εντάξει.
- Όλα καλά. - Είστε καλά;
- Ναι. - Εντάξει.
Η αστυνομία έψαχνε υποθέτοντας ότι κάποιος ίσως βοήθησε στη διαφυγή του.
- Το κελάρι εντάξει; Όλα κλειδωμένα; - Ναι.
- Έχουμε ανοιχτό γκαράζ πίσω. - Θα το ελέγξουμε.
- Εντάξει. Μα η σοφίτα είναι κλειδωμένη. - Εντάξει. Ευχαριστώ.
Θεέ μου. Κοίτα, είναι παντού.
Δεν θέλω να το ξαναδώ αυτό.
Πολλοί άνθρωποι ταράχτηκαν που η αστυνομία πήγαινε
από αυλή σε αυλή κι από δρομάκι σε δρομάκι.
Πώς είναι οι τελευταίες 24 ώρες;
Τρομακτικές.
Ποια είναι η αίσθηση;
Τρόμος. Νιώθω... Είναι φριχτό. Με αγχώνει.
Έχω τρομοκρατηθεί. Φοβάμαι.
Υπήρχε άλλος εκεί μέσα; Μόνο εσείς οι δύο;
Είναι μια μεγάλη οικία ή πολλά διαμερίσματα;
Η προφύλαξη ήταν η σωστή απόφαση.
Μπορούσε να ήταν οπουδήποτε, μα νιώθαμε ότι ήταν στο Γουότερταουν.
Δεν ήταν ξεκάθαρο πού πήγε. Εμπλεκόταν κάποιος άλλος;
Υπήρχαν άλλα εκρηκτικά στην πόλη; Δεν ξέραμε.
Η έρευνα ήταν σίγουρα διττή.
Η μία ήταν η ενδελεχής έρευνα για τον ύποπτο στην περιοχή,
που απαιτούσε την προσοχή μας.
Το άλλο κομμάτι ήταν να κατανοήσουμε τα δύο αδέρφια.
Πώς έκαναν αυτό που έκαναν,
και, κυρίως, να ανακαλύψουμε αν συμμετείχε κανείς άλλος.
ΚΕΪΜΠΡΙΤΖ
ΩΡΑ 87η ΠΑΡΑΣΚΕΥΗ
ΩΡΑ 88η ΠΑΡΑΣΚΕΥΗ
Μάθαμε ότι τα αδέρφια ζούσαν στο Κέιμπριτζ της Μασαχουσέτης.
Ζητήσαμε αμέσως εντάλματα έρευνας για εκείνη την κατοικία.
Οι ομάδες της Σήμανσης βρήκαν γρήγορα σύνεργα για κατασκευή βόμβας.
Μα ο Τζοχάρ δεν ήταν εκεί.
Μάθαμε ότι ο Ταμερλάν είχε σύζυγο, την Κάθριν Ράσελ.
Ο παραγωγός μας είδε την αστυνομία να βγαίνει από το κτήριο με μια γυναίκα.
Γνώρισε τον Ταμερλάν και έγινε μουσουλμάνα.
Την ανακρίναμε.
Δεν συνεργαζόταν.
Οι αθώοι που βλέπουν κάτι τέτοιο να συμβαίνει
συνήθως καταρρακώνονται που ο συγγενής τους έχει εμπλακεί
σε κάτι τόσο ειδεχθές.
Αυτό κάνει εντύπωση μ' αυτήν την ανάκριση.
Δεν υπήρχαν τύψεις ή συμπόνοια.
Είχα την εντύπωση ότι συμφωνούσε με τον Ταμερλάν
και παρά τα φρικτά πράγματα που έκανε,
δεν θα βοηθούσε την κυβέρνηση των ΗΠΑ.
Ήλπιζα να υπάρξουν αρκετές πληροφορίες για να της ασκηθεί δίωξη,
γιατί θεώρησα ότι μάλλον εμπλεκόταν,
μα αυτό δεν συνέβη ποτέ.
Δεν υπήρχαν αρκετές αποδείξεις
για να κατηγορηθεί η Κάθριν Ράσελ.
Αν μάθεις ή υποψιαστείς ότι κάποιος θα διαπράξει ένα έγκλημα,
δεν είναι παράνομο να κρατήσεις το στόμα σου κλειστό,
να μην πεις τίποτα, να μην κάνεις τίποτα για να το εμποδίσεις.
ΩΡΑ 87η ΠΑΡΑΣΚΕΥΗ
ΩΡΑ 88η ΠΑΡΑΣΚΕΥΗ
Είναι σχεδόν αδύνατον να ελεγχθούν οι διαρροές στα ΜΜΕ
σε μια τόσο μεγάλη έρευνα.
Ησυχία, παρακαλώ!
Αποφασίσαμε να δημοσιεύσουμε τα ονόματά τους.
Α.Τ. ΒΟΣΤΟΝΗΣ - ΑΝΑΝΕΩΜΕΝΗ ΦΩΤΟΓΡΑΦΙΑ ΤΟΥ ΤΖΟΧΑΡ ΤΣΑΡΝΑΕΦ
Ο νεκρός ύποπτος έχει ταυτοποιηθεί ως ο Ταμερλάν Τσαρνάεφ.
- Ταμερλάν. - Ταμερλάν.
Αυτός που αναζητείται ακόμα είναι ο Τζοχάρ.
Τζοχάρ Τσαρνάεφ.
Τζοχάρ.
Ήμουν στο αμάξι πολύ νωρίς. Άκουσα στο ραδιόφωνο τα ονόματά τους.
Ακούς το όνομα Τσαρνάεφ, και είναι τσετσενικό όνομα.
Οι γονείς επέστρεψαν στο Νταγκεστάν. Η Ελίζαμπεθ Πάλμερ με την αντίδρασή τους.
Αυτό που έγινε είναι φριχτό,
ΖΟΥΜΠΕΪΝΤΑΤ ΤΣΑΡΝΑΕΦ
αλλά ξέρω ότι τα παιδιά μου δεν έχουν καμία σχέση μ' αυτό.
Το ξέρω. Είμαι μητέρα.
Φοβάμαι για τη ζωή του γιου μου.
ΑΝΖΟΡ ΤΣΑΡΝΑΕΦ
Έπρεπε να τον συλλάβουν. Να τον πιάσουν ζωντανό.
Ζωντανό.
Το δικαστικό σύστημα πρέπει να ερευνά τα πάντα.
Ποιος έχει δίκιο, ποιος είναι ένοχος.
Οι ρεπόρτερ βρήκαν τον θείο των υπόπτων. Το μήνυμα στον ανιψιό του: "Παραδώσου".
Αν είσαι ζωντανός, παραδώσου και ζήτα συγχώρεση
από τα θύματα.
ΛΑΡΙ ΑΡΟΝΣΟΝ
Όταν πρωτάκουσα το όνομα του Τζοχάρ, σοκαρίστηκα.
Τζοχάρ Τσαρνάεφ, είναι ακόμα ελεύθερος,
και η αστυνομία χτενίζει όλη την πόλη της Βοστόνης.
Ο Τζοχάρ ήταν γείτονας και ήταν μαθητής στο σχολείο όπου δίδασκα.
Ήταν πολύ κοινωνικός. Ήταν χαρισματικός.
Είχε πολλούς φίλους. Ήταν πολύ δημοφιλής.
Ήταν στην ομάδα πάλης.
Ήταν γόης.
Ο κόσμος μού έχει πει "Γιατί δεν πήρες κάποιον
να πεις ότι τον αναγνωρίζεις;"
Επειδή αποκλείεται να είναι αυτός, οπότε...
Γιατί;
Γιατί δεν έχει τίποτα που να υπονοεί κάτι τέτοιο.
Πολιτική, θρησκεία. Τίποτα.
Άρχισε να γίνεται όλο και πιο σαφές ότι...
"Λάρι, είναι ο Τζοχάρ.
Ξέρεις τον Τζοχάρ. Είναι ο βομβιστής".
Όταν έμαθα ότι ήταν ο Τζοχάρ,
δεν μπορούσα να το χωνέψω.
Είχα γνωσιακή ασυμφωνία.
Κανείς δεν μπορούσε να μου πει τίποτα
για να με κάνει να πιστέψω ότι το έκαναν εκείνοι.
Ήθελα να μου πει κάποιος ότι τους είδε να το κάνουν,
κι έπρεπε να εμπιστεύομαι την οπτική αυτού του ατόμου.
Πρωτογνώρισα τον Τζοχάρ όταν άρχισα να παίζω μπάσκετ.
Ήταν σίγουρα δημοφιλής. Όλοι τον ήξεραν.
Θυμάμαι ότι κάθε Παρασκευή πήγαινα στο τζαμί
και ήταν φίσκα.
Είδα τον Τζοχάρ και μπερδεύτηκα,
γιατί θεωρούσα ότι ο Τζοχάρ ήταν ένας λευκός απ' τη Βοστόνη.
Κάθισα δίπλα του και είπα "Τι κάνεις εδώ;"
Μου λέει "Ναι, αδερφέ, είμαι μουσουλμάνος όλη μου τη ζωή.
Δεν το θεώρησα ποτέ σημαντικό να..."
Είπα "Αδερφέ, μπορούμε να κάνουμε παρέα. Να κάνουμε μουσουλμανικά πράγματα!"
Αρχίσαμε να κάνουμε παρέα καθημερινά.
Μπορούσα να τον καταλάβω σε επίπεδο που δεν μπορούσα πριν.
Ήταν ταπεινός, ευγενικός, μου έδινε πέντε δολάρια για φαγητό.
Τα πήγαινε καλά με όλους.
Δεν τον είδα ποτέ ιδεολόγο. Δεν τον είδα ποτέ μαχητικό. Ποτέ.
Η αλήθεια είναι ότι κάποιες φορές
προσπάθησα να του μιλήσω για θέματα κοινωνικής δικαιοσύνης.
Δεν ενδιαφερόταν για τέτοιες συζητήσεις.
Δεν έδειχνε καθόλου ότι ενδιαφερόταν για πολιτική.
Οι γονείς του χώρισαν και μετακόμισαν χωριστά στο Νταγκεστάν.
Ξαφνικά, καταστρέφεται όλο αυτό
που θα έπρεπε να είναι κάπως, κι όλοι κατηγορούν την Αμερική.
Το να χάσεις τη μητέρα και τον πατέρα σου αμέσως μόλις μπεις στο κολέγιο
πρέπει να είναι καταστροφικό.
Ο Τζοχάρ κι ο αδερφός του ήρθαν πιο κοντά.
Θαύμαζε βαθιά τον αδερφό του,
σε σημείο που σχεδόν ζήλευα τη σχέση τους.
Η σχέση μεταξύ Ταμερλάν και Τζοχάρ
στο γυμναστήριο ήταν εξαιρετικά παρόμοια
με τη σχέση του Ταμερλάν με τον πατέρα του.
Ο Ταμερλάν έλεγε στον Τζοχάρ τι να κάνει.
Ήταν σχεδόν όπως όταν τον προπονούσε ο πατέρας του.
Αλλά ο Τζοχάρ δεν ενδιαφερόταν για την πυγμαχία. Ήθελε πάλη.
Ο Τζοχάρ πήγε στο πανεπιστήμιο UMass.
Είπε ότι τα πήγαινε καλά.
Του άρεσαν όλα. Έβγαζε λεφτά.
Τελικά δεν ήταν αλήθεια.
Ο Τζοχάρ έλεγε ψέματα ότι θα έπαιρνε μεταγραφή,
ότι οι βαθμοί του ήταν τέλειοι, ενώ είχε κοπεί.
Τώρα πια δεν είναι ο τυπικός Αμερικανός. Έχει επιχείρηση ναρκωτικών
την οποία λειτουργεί στο Ντάρτμουθ, διακινώντας μαριχουάνα.
Ήξερα ότι πουλούσε χόρτο, μα όλοι το έκαναν.
Σίγουρα μιλάμε για κιλά,
αλλά όχι σε βαθμό να σου χτυπήσει το FBI την πόρτα.
Η τελευταία φορά που βρεθήκαμε ήταν έναν μήνα πριν την επίθεση.
Θα βγαίναμε. Θα συναντούσαμε άλλους φίλους.
Υπήρχαν δύο πάρτι εκείνο το βράδυ.
Και τότε...
Του τηλεφώνησε ο αδερφός του,
και μόλις το έκλεισε, γύρισε και μας είπε
"Πρέπει να φύγω".
Λέμε "Είσαι καλά; Όλα καλά;" Λέει "Ναι, κάτι οικογενειακά".
Ήταν...
η τελευταία φορά που τον είδα.
Ήταν ό,τι πιο επιδραστικό έχω βιώσει.
Ως καθηγητής ιστορίας, η δουλειά μου είναι να το καταλάβω.
Είναι κάτι που δεν μπόρεσα ποτέ να συνδυάσω στο μυαλό μου.
ΩΡΑ 94η ΠΑΡΑΣΚΕΥΗ
ΩΡΑ 95η ΠΑΡΑΣΚΕΥΗ
ΚΑΛΩΣ ΗΡΘΑΤΕ ΣΤΟ UMASS
Μάθαμε ότι ο Τζοχάρ έχει διαμέρισμα στο UMass.
ΓΟΥΟΤΕΡΤΑΟΥΝ - ΚΕΪΜΠΡΙΤΖ - ΒΟΣΤΟΝΗ
Η πολιτειακή αστυνομία έστειλε τακτική ομάδα στο συγκρότημα.
ΚΑΛΩΣ ΗΡΘΑΤΕ ΠΕΙΡΑΤΕΣ
Ακόμα μία Ομάδα Διάσωσης Ομήρων
ερχόταν με ελικόπτερα Black Hawk από τη Βιρτζίνια.
Το κλίμα ήταν φορτισμένο καθώς εκατοντάδες φοιτητές εκκένωσαν
μετά από ειδοποίηση μέσω μηνύματος ότι κάτι δεν πάει καλά.
Ο συγκάτοικός μου ήρθε και είπε
"Παρεμπιπτόντως, πρέπει να φύγουμε
γιατί ο τύπος πάει εδώ". Είπα "Είναι απόφοιτος;"
Είπε "Όχι, είναι αυτός που κάνουμε παρέα κάποιες φορές".
Είμαι ακόμα σοκαρισμένος.
Θέλω απλώς να τους πάρω από εδώ.
Αυτή ήταν η μεγαλύτερη ελπίδα μας να τον βρούμε ζωντανό εκεί.
Ομάδα των Ειδικών Δυνάμεων έξω από την πόρτα μου.
Ένα θωρακισμένο αυτοκίνητο. Τι σκατά;
Το ακούγαμε ζωντανά στον ασύρματο.
Τζοχάρ Τσαρνάεφ! Βγες από την οικία αμέσως!
Βγες έξω με τα χέρια ψηλά και μην τα κουνήσεις!
Τους άκουγες να μπαίνουν
και να μιλάνε σε κόσμο, να τους λένε να κατέβουν.
Περιμένεις να ακούσεις κάτι.
Σκεφτήκαμε "Ο Τζοχάρ πρέπει να είναι στο δωμάτιο.
Πρέπει να είναι απ' αυτούς στο δωμάτιο".
Τι σκατά;
Στην τελική, τι θέλουμε; Δεν είναι εκεί.
Ήταν πολύ απογοητευτική εμπειρία.
Δεν βρήκαν τίποτα.
Έφτασαν σε αδιέξοδο, και τους μπέρδεψε.
Είχαμε εξαντλήσει τα πάντα, κυριολεκτικά,
μα καταλάβετε ότι ξεμέναμε από καλές ιδέες.
ΩΡΑ 97η ΠΑΡΑΣΚΕΥΗ
ΩΡΑ 98η ΠΑΡΑΣΚΕΥΗ
Άρχιζαν να περιορίζουν την έρευνα όλο και σε πιο μικρή περιοχή.
Ένας από τους διοικητές μου είπε
"Έχουμε μερικά ακόμα τετράγωνα πριν τελειώσουμε".
Θεωρούσαμε ότι θα ήταν σ' αυτούς τους δρόμους.
Πάντα νιώθαμε ότι ήταν κοντά. Και όλη μέρα,
ομάδες των Ειδικών Δυνάμεων ενημέρωναν ότι τον χάσαμε οριακά.
Υπήρχαν συνεχώς αυξομειώσεις,
και φτάσαμε να πούμε "Όχι; Τίποτα;
Ξέφυγε;"
Ένιωσα απαίσια.
Αυτές οι προφυλάξεις δεν γινόταν να ισχύουν μόνιμα.
Έτρωγαν πολύτιμες εμπορικές ώρες, έκαναν τους πολίτες ανήσυχους
και δεν ήταν σίγουροι πού βρισκόταν.
Και τότε, πήρε ο κυβερνήτης.
Είχε λάβει κλήση απ' τον πρόεδρο Ομπάμα.
Κι ο Ομπάμα ανησυχούσε για την εντολή προφύλαξης.
Ο πρόεδρος Ομπάμα είπε "Δεν μπορείτε
να κλείσετε μια μητροπολιτική περιοχή εσαεί".
Ο κόσμος είχε εξαντληθεί σ' εκείνη τη φάση,
οπότε θα ανακοινώναμε ότι άρουμε τα μέτρα,
αλλά να προσέχετε.
Μη βγαίνετε έξω άσκοπα. Ακόμα τον ψάχνουμε.
6:03 Μ.Μ.
Λαμβάνοντας υπόψη τις εξελίξεις στην πορεία της ημέρας,
το αίτημα παραμονής στο σπίτι άρεται.
Τα μέσα μαζικής μεταφοράς θα επαναλειτουργήσουν αμέσως.
Ζητάμε από τον κόσμο να παραμείνει σε εγρήγορση.
Αν είστε έξω, κυκλοφορεί ακόμα ένα πολύ επικίνδυνο άτομο.
Όλοι ξεκίνησαν να πάνε σπίτι.
Έβλεπα την πολιτειακή αστυνομία να ξεκινάει να μαζεύει.
Η αστυνομία που χτένιζε την περιοχή απομακρύνεται
μετά από εκείνη την κάπως απογοητευτική συνέντευξη Τύπου.
Το συμπέρασμα από τη συνέντευξη Τύπου είναι ότι ξέφυγε.
Ο μικρός αδερφός είναι ελεύθερος.
Είναι οπλισμένος, πολύ επικίνδυνος. Ωστόσο, οι τοπικές αρχές λένε
"Ξέρετε κάτι; Θα χαλαρώσουμε τους περιορισμούς.
Επιστρέψτε σ' αυτά που πρέπει να κάνετε". Το πάγωμα έληξε.
Ήταν Παρασκευή βράδυ.
Είχα κοιμηθεί κάπου οχτώ ώρες τις τελευταίες πέντε μέρες.
Χαιρόμουν που στεκόμουν όρθιος. Και δεν είμαι περήφανος γι' αυτό.
Δεν είμαι περήφανος γι' αυτό. Αυτό ήταν.
Ο Ρικ ΝτεΛόριε κοίταξε την αίθουσα,
είδε μόνο εξουθενωμένους ανθρώπους και είπε
"Δεν έχουμε τίποτα απτό επί του παρόντος. Ας το λήξουμε.
Ας στείλουμε προσωπικό ασφαλείας.
Πηγαίντε σπίτι, κοιμηθείτε λίγο, κι ας επιστρέψουμε πιο φρέσκοι".
Ήμουν εξαντλημένος.
Είχα στείλει τον αρχηγό σπίτι γιατί έκλειναν τα μάτια του.
Είχαμε χάσει μέλη απ' τις Ειδικές Δυνάμεις γιατί πήγαν στο νοσοκομείο
λόγω εξάντλησης. Και ήταν ξεκάθαρο ότι έπρεπε
να κάνουμε διάλειμμα και να αναλάβουν άλλοι.
Μπήκα στο αμάξι και άρχισα να γυρνάω σπίτι για να κοιμηθώ.
Ήμουν από τους τελευταίους στο Γουότερταουν που ήμουν στο πόστο μου
γιατί προσπαθούσα να βρω κάποιον να με αντικαταστήσει.
ΩΡΑ 98η ΠΑΡΑΣΚΕΥΗ
ΩΡΑ 99η ΠΑΡΑΣΚΕΥΗ
Άμεση Δράση, η κλήση καταγράφεται. Πού βρίσκεστε;
Στην οδό Φράνκλιν 67, στο Γουότερταουν.
Χρειάζεστε αστυνομία, πυροσβεστική ή ασθενοφόρο;
Έχω ένα σκάφος στην αυλή μου.
Έχει γεμίσει αίματα μέσα. Κάποιος είναι μέσα στο σκάφος.
Είστε σίγουρος;
Μόλις κοίταξα μέσα.
6:42 Μ.Μ.
Μείνετε στη γραμμή.
Εντάξει.
Ένας αστυνομικός του Γουότερταουν ήρθε και μου είπε
"Μάθαμε ότι κάποιος είναι μέσα σε ένα σκάφος
πίσω από την οδό Φράνκλιν 67".
Είπα "Με δουλεύεις". Είπε "Ακολουθήστε με".
Τον ακολουθήσαμε ήσυχα μέχρι την οδό Φράνκλιν 67.
Χωρίς σειρήνες, τίποτα. Πολύ αθόρυβα.
Φτάσαμε κυριολεκτικά πρώτοι. Δεν είχε αναφερθεί στον ασύρματο.
Κατεβήκαμε το δρομάκι, εγώ και οι υπαστυνόμοι
είχαμε τραβήξει τα όπλα μας.
Θυμάμαι να κοιτάω τη θερμική σφράγιση.
Την κουκούλα που έχουν οι βάρκες;
Τον βλέπαμε να προσπαθεί να ανοίξει τρύπα, με το δάχτυλο ή με όπλο.
Ξέραμε ότι κάποιος ήταν στο σκάφος, μα ποιος;
Ας είναι ο δικός μας.
Τότε είπα "Θα προσπαθήσουμε να τον πιάσουμε εμείς;"
Δεν ξέραμε αν φορούσε γιλέκο αυτοκτονίας.
Είχαμε δει τα πυρομαχικά που είχε στον δρόμο.
Δεν ξέραμε πόσοι ήταν μες στο σκάφος,
οπότε αποφάσισα να ζητήσω ομάδα κρούσης.
Ας το πάμε πιο αργά
κι ας τον βγάλουμε ειρηνικά και με ασφάλεια.
Μπορούμε να έχουμε μια μονάδα τακτικής αεροπορίας; Φράνκλιν 67.
Μα το πρόβλημα ήταν ότι μόλις κυκλοφόρησε,
άρχισαν να έρχονται όλοι.
Σάνιμπανκ 468.
Κύριε, έχω μια κλήση από την οδό Φράνκλιν 67.
Υπάρχει σκάφος στην πίσω αυλή! Το κάλυμμα είναι γεμάτο αίματα.
Άκουσα στον ασύρματο "Αφεντικό, τον βρήκαν!
Πρέπει να γυρίσεις!"
Είπα "Εντάξει, είμαι λίγο πιο κάτω".
Γύρισα το αμάξι κι επέστρεψα τρέχοντας.
Η κλήση ήταν ότι υπήρχε αναφορά
για έναν ύποπτο σε σκάφος στο Γουότερταουν.
Εκ των υστέρων είναι σχεδόν αστείο, μα είπα στον οδηγό,
"Πού έχει νερό στο Γουότερταουν; Πού θα ήταν ένα σκάφος;"
Αν μόλις συντονιστήκατε, φαίνεται πως υπάρχει
σημαντική εξέλιξη σ' αυτήν την επίπονη έρευνα.
Αν ήταν ο Τζοχάρ Τσαρνάεφ,
πρέπει να κρυβόταν στο σκάφος 18 ώρες.
ΓΟΥΟΤΕΡΤΑΟΥΝ
Από εκεί που εγκατέλειψε το αμάξι ως εκεί που κρύφτηκε
ήταν ένα τετράγωνο.
Πώς έχασαν ένα σκάφος που βρισκόταν σε μια αυλή,
πώς δεν είδαν τα ματωμένα αποτυπώματα, δεν ξέρω.
Η τοπική αστυνομία στο Γουότερταουν είπε σε όλους
να ξεχάσουν ό,τι ειπώθηκε μία ώρα πριν και να μείνουν μέσα, να μη βγουν.
Είναι προφανώς σημαντική στιγμή.
Έβλεπα αστυνομικούς να έρχονται ξαφνικά από παντού.
Άκουγα τις σειρήνες.
Τους φώναξα και είπα "Σταματήστε τους αστυνομικούς.
Είμαι έτοιμος. Όχι, μην μπουν όλοι".
Ναι, δεν θέλουμε πολλή βοήθεια.
Ήξερα ότι η σκηνή θα γινόταν χαοτική.
Κέντρο προς περιπολικά, μην πλησιάσετε το σκάφος.
Στήστε περίμετρο.
Όταν όλος ο κόσμος περιμένει πέντε μέρες να βρεθεί,
φαντάζεστε την απόκριση της αστυνομίας.
Δυσκολεύτηκα να το ελέγξω.
Μπαίνουν όλοι.
Όταν ηρέμησε η κατάσταση, ήταν ωραία και ήσυχα.
Και τότε, ξαφνικά...
Πυροβολούν;
- Πυροβολισμοί. - Πυροβολισμοί.
Το ακούτε αυτό;
Όλοι πέφτουν στο έδαφος.
Δεν ήξερα ποιος πυροβόλησε πρώτος.
Ήξερα μόνο πως έπρεπε να σταματήσουν
πριν σκοτώσουν το άτομο στο σκάφος.
Ο Μπίλι φώναζε σε όλους με το μικρόφωνο.
"Μην πυροβολείτε".
Μην πυροβολήσει κανείς. Μην πυροβολείτε!
Προς όλες τις μονάδες! Μην πυροβολείτε!
Περιμένετε να έρθει η ομάδα κρούσης. Εντάξει;
Αρχικά αναφέρθηκε ως ανταλλαγή πυρών.
Φυσικά, τώρα ξέρουμε ότι ήταν μονόπλευρο.
Νομίζω ότι πάνω από 100 σφαίρες έπεσαν στο σκάφος.
Εκατόν είκοσι έξι σφαίρες,
χωρίς εκείνες που αστόχησαν.
Πήγαιναν παντού, σε όλη τη γειτονιά.
Πολλές ήταν από αστυνομικούς που δεν είχαν άδεια να είναι εκεί.
Δεν ήταν καν εξουσιοδοτημένοι να συμμετάσχουν στην ομάδα,
μα μπήκαν μόνοι τους στη σκηνή.
Όταν οι αστυνομικοί έφτασαν στην οδό Φράνκλιν,
κάποιοι νόμιζαν ότι ο Τζοχάρ τούς σημάδευε.
Νομίζω ότι ένας αστυνομικός πυροβόλησε, κι άρχισαν όλοι να πυροβολούν.
Συνέβησαν διάφορα στην πρώτη ανταλλαγή πυρών,
και μετά, στο σκάφος, που τονίζουν την ανάγκη
για διοίκηση και έλεγχο των πόρων από τα διάφορα αστυνομικά τμήματα,
ώστε να υπάρχει συντονισμένη αντίδραση. Αυτά ήταν μαθήματα που πήραμε.
Έπεσαν πυροβολισμοί και ξέρουμε
και ότι ο ύποπτος χτυπήθηκε. Αυτό λέει η αστυνομία.
Δεν γνωρίζουμε αν ο ύποπτος είναι νεκρός ή όχι.
Τον θέλαμε ζωντανό. Υπάρχει μια διαδικασία.
Θέλαμε να οδηγηθούν στη δικαιοσύνη. Θέλαμε απαντήσεις.
Ήμουν εξαιρετικά απογοητευμένος επειδή ήθελα
να περάσει από ανάκριση.
Δεν μαθαίνεις αν υπήρχε ευρύτερη συνωμοσία,
η οποία χρηματοδότησε, παίρνοντας συνέντευξη από ένα πτώμα.
Δεν ξέραμε αν ήταν νεκρός.
Το ελικόπτερο της αστυνομίας
έχει αναμμένες τις υπέρυθρες.
Είναι κάμερες υπέρυθρης ακτινοβολίας, που εντοπίζουν τη θερμότητα
και δίνουν μια εικόνα.
Είχα φτάσει στο αρχηγείο. Ήταν δραματικά.
Έβλεπες τη θερμική εικόνα του Τζοχάρ μέσα στο σκάφος.
Υπήρχε και μια ζωντανή μετάδοση,
οπότε το παρακολουθούσαμε.
Είχα κολλήσει στην τηλεόραση.
Βλέπαμε ειδήσεις πολλές μέρες.
Η κλειστοφοβία, η ένταση, ήταν πολλά.
Ο κόσμος το έβλεπε ζωντανά.
Φαρά, είσαι εδώ. Ξέρω ότι δουλεύεις τις πηγές σου.
Πες στους θεατές τι μαθαίνεις τώρα.
Εκατοντάδες αστυνομικοί έχουν εστιάσει σ' έναν άντρα
που τον θεωρούν ύποπτο. Τον έχουν στριμώξει.
Έχουν οπτική επαφή, βλέπουν τι κάνει.
Μας είπαν να περιμένουμε
γιατί μπορεί να ήρθε η μεγάλη στιγμή.
ΩΡΑ 99η ΠΑΡΑΣΚΕΥΗ
ΩΡΑ 100ή ΠΑΡΑΣΚΕΥΗ
Ακόμα δεν ήξερα αν ήταν ακόμα ζωντανός.
Τάνγκο Εννέα 3B. Η πολιτειακή αεροπορία λέει
ότι σίγουρα υπάρχει κίνηση στο σκάφος.
Εντάξει, υπάρχει κίνηση στο σκάφος.
Το βασικό ήταν ότι ο πιλότος του ελικοπτέρου είπε
"Έχουμε κίνηση στο σκάφος".
Μονάδα Διάσωσης από αριστερά.
Η ομάδα κρούσης είχε ένα θωρακισμένο όχημα BearCat.
Χρησιμοποιήθηκε για να προσεγγίσουν το σκάφος
και να τραβήξουν τον μουσαμά,
ώστε οι χειριστές να έχουν καλύτερη οπτική,
αλλά να έχει κι εκείνος την ευκαιρία
να σηκωθεί και να παραδοθεί, αν αυτό ήθελε.
Ο διευθυντής της ομάδας Διάσωσης Ομήρων του FBI ήρθε και μου είπε
"Θα ρίξουμε βόμβα καπνού στο σκάφος.
Είσαι εντάξει μ 'αυτό;" Και είπα "Φυσικά".
Δεν πέτυχε. Μετά είπε
"Θα ρίξουμε κρότου-λάμψης".
Είπα "Ναι". Λέει "Το μόνο πρόβλημα είναι
τα 170 λίτρα βενζίνης στο σκάφος".
Είπε "Ενδέχεται να ανατινάξουμε το σπίτι".
Λέει "Θα χρειαστούμε πυροσβεστική".
Η πυροσβεστική κατεβαίνει τη Γουόλνατ.
Οι αρχές μάς απομακρύνουν με τη βία,
είμαστε λίγο πιο πίσω από έναν σκουπιδοτενεκέ.
Έριν, είχαμε οχτώ εκρήξεις στη σειρά.
Ίσως είναι οι κρότου-λάμψης που έλεγε ο Τζον Κινγκ.
Δεν έγινε έκρηξη του σκάφους και αυτό δεν πέτυχε για να τον βγάλουμε.
Ήμασταν έτσι.
Παρακολουθούσα σε αναμμένα κάρβουνα.
Διαπραγματεύτηκαν μαζί του.
Τον έκαναν να σηκωθεί.
Στέκεται όρθιος.
Του ζήτησαν να σηκώσει την μπλούζα.
Δεν φαίνεται οπλισμένος.
Συμβαίνει όντως αυτό;
Είναι υπό κράτηση.
Ανέλαβαν οι Ειδικές Δυνάμεις.
Ο ύποπτος είναι υπό κράτηση.
Απίστευτο.
"Υπό κράτηση". Η καλύτερη φράση που είχα ακούσει.
Άκουγες κόσμο να χειροκροτεί.
Μπράβο, κύριοι.
Όλοι στον ασύρματο "Ναι!" Όλοι φώναζαν "Ναι!"
Ανησυχούσα πολύ ότι είχαμε βρει λάθος τύπο στο σκάφος.
Πάντα θα θυμάμαι
που με πλησίασε ο αρχηγός της ομάδας διάσωσης ομήρων και τον κοίταξα...
Είναι πολύ επιβλητικός για έναν κοκαλιάρη σαν εμένα...
Είπα "Ο δικός μας είναι;" Κι απάντησε:
"Είναι 100% ο δικός μας". Έτσι ακριβώς.
Ένιωσα το σύστημά μου να χαλαρώνει.
Μία από τις πιο ικανοποιητικές στιγμές στην καριέρα μου
ήταν η σύλληψη του Τζοχάρ Τσαρνάεφ.
Καλησπέρα. Ένα tweet από την αστυνομία της Βοστόνης
γράφει με κεφαλαία:
"Συνελήφθη! Το κυνήγι τελείωσε. Ο ύποπτος είναι υπό κράτηση".
Μπορεί να υπολείπονται πράγματα. Πρέπει να γίνουν έρευνες.
Να μάθουμε ποιος άλλος εμπλεκόταν,
μα το απίστευτο ανθρωποκυνηγητό των τελευταίων τεσσάρων ημερών
τελείωσε. Τον πιάσαμε.
Χρειάστηκαν 101 ώρες για να τους πιάσουμε.
ΩΡΑ 101η ΠΑΡΑΣΚΕΥΗ
Βγήκαμε από την αποκλεισμένη περιοχή, στους δρόμους του Γουότερταουν
κι ο κόσμος ούρλιαζε, χαιρετούσε.
Ένιωσα λες και απελευθερώσαμε το Παρίσι στον Β' Παγκόσμιο.
Κάποιοι χειροκροτούσαν και επευφημούσαν. Ήταν σαν παρέλαση.
Υπήρχε πάρα πολύς κόσμος...
στους δρόμους. Πολύ πατριωτικό συναίσθημα.
Ένιωσα μέρος αυτής της χώρας, αυτών που την κάνουν καλή.
Ήταν πολύ συναισθηματική εμπειρία για μένα
να βλέπω κόσμο να ξεχύνεται από κτήρια,
να κουνά αμερικανικές σημαίες, να ευχαριστεί τις αρχές.
Ήταν απλώς... Μέχρι σήμερα, μου φέρνει δάκρυα.
Είναι υπέροχο που τελείωσε μ' εκείνον υπό κράτηση
και όλα χαλαρά προς το παρόν.
Ανακούφιση. Θα κοιμηθούμε καλά απόψε.
Μια νίκη για την ειρήνη. Μια νίκη για την αγάπη, για τη χώρα.
Μια νίκη για όλους μας, για τη Βοστόνη.
Βοστόνη, μωρό μου! Η Βοστόνη είναι περήφανη. Τίποτα δεν μας τσακίζει.
Φοιτητές έβγαιναν από τις εστίες. Παρέλαυναν στους δρόμους.
Ήταν λες και νικήσαμε στον πόλεμο.
Ο Θεός να ευλογεί την Αμερική
Το σπίτι, το γλυκό μου σπίτι
Σήμερα, η Βοστόνη, το Κέιμπριτζ,
και το Γουότερταουν ανακουφίστηκαν,
γνωρίζοντας ότι οι δύο δράστες που προκάλεσαν τόσο πόνο και οδύνη
δεν αποτελούν πια απειλή για την ασφάλειά μας
και τις κοινότητές μας.
Διαβάσαμε τον τίτλο που έλεγε "Πτώμα βρέθηκε σε σκάφος".
Οπότε, νομίζαμε ότι πέθανε.
Περπατούσαμε στον δρόμο. Ο κόσμος ούρλιαζε.
ΗΠΑ!
Ήμασταν απεγνωσμένοι.
Ο φίλος μας είχε πεθάνει.
Τότε, κάποιος με μηχανή είπε "Τα μάθατε;"
Και τα πήραμε εντελώς μαζί του.
"Ξεκουμπίσου από..." "Άσε μας ήσυχους, παλιο..."
Είχε μια έκφραση καθαρής και απόλυτης σύγχυσης.
Συναντήσαμε κάτι φίλους
και τότε μάθαμε ότι τον...
Τον είχαν πιάσει, δεν είχε πεθάνει.
ΔΥΝΑΤΗ ΒΟΣΤΟΝΗ
20 ΑΠΡΙΛΙΟΥ 2013
Θυμάμαι να μπαίνω στα κεντρικά το επόμενο πρωί.
Ο διοικητής Ντέιβις μάς φώναξε
και είπε "Ελάτε, πάμε στο Φένγουεϊ Παρκ".
Θέλουν να αποτίσουν φόρο τιμής.
Εντάξει, Βοστόνη.
ΔΥΝΑΜΗ ΑΓΑΠΗ ΑΠΟ ΤΟ ΓΟΥΟΤΕΡΤΑΟΥΝ!
Η φανέλα που φοράμε σήμερα δεν λέει Red Sox. Λέει Βοστόνη.
Θέλουμε να ευχαριστήσουμε το αστυνομικό τμήμα
για τη σπουδαία δουλειά που έκαναν αυτήν την εβδομάδα.
Αυτή είναι η πόλη μας, γαμώτο.
ΕΥΧΑΡΙΣΤΟΥΜΕ ΤΙΣ ΑΡΧΕΣ ΔΥΝΑΤΗ ΒΟΣΤΟΝΗ
Κανείς δεν θα επιτάξει την ελευθερία μας.
Μείνετε δυνατοί. Ευχαριστούμε.
Όταν ο Μπιγκ Πάπι είπε "Η πόλη μας, γ...", όσο αγοραίο κι αν ήταν,
εκτονώθηκε πολλή ένταση για ολόκληρη την πόλη εκείνη τη στιγμή.
Το "Δυνατή Βοστόνη" δεν ήταν κόλπο, ήταν πραγματικότητα.
Αν ζούσες εδώ τότε, ήταν πολύ αληθινό.
Παρότι είχαμε συλλάβει τον Τζοχάρ, η έρευνα μόλις άρχιζε.
Έπρεπε να ανακαλύψουμε το γιατί, ποιοι ήταν, τι έκαναν,
ποιοι ήταν οι συνεργάτες τους. Θέλαμε ένα μοτίβο ζωής.
Λίγο μετά τη σύλληψη του Τζοχάρ,
νοσηλεύτηκε για τα τραύματά του.
Ανακρίθηκε αμέσως μόλις ήταν σε θέση
από την κορυφαία ομάδα ανάκρισης του FBI.
Θα τον ανέκριναν Δεν θα του διάβαζαν τα δικαιώματά του
ούτε θα του έδιναν δικηγόρο αμέσως.
Αυτό συμβαίνει, ειδικά σε υποθέσεις τρομοκρατίας.
Ο Αντιτρομοκρατικός Νόμος επιτρέπει στην ομάδα να ανακρίνει κόσμο
εκτός των συνηθισμένων συνταγματικών προφυλάξεων που έχει ένας πολίτης,
ειδικά όταν έχει να κάνει με τρομοκρατικό συμβάν.
Ο Τζοχάρ δεν μπορούσε να μιλήσει εξαιτίας των τραυμάτων,
οπότε έγραφε κάποιες απαντήσεις, απ' ό,τι θυμάμαι.
ΔΙΚΗΓΟΡΟΣ;
Η Εισαγγελία αποφασίζει
πότε πρέπει να του διαβάσεις τα δικαιώματά του.
Ακόμα κι όταν κάποιος ζητήσει δικηγόρο,
η ανάκριση μπορεί να συνεχιστεί, αρκεί να είναι δικαιολογημένο.
Αλλά έχεις περιορισμένο χρόνο
για να κρατήσεις κάποιον χωρίς να ασκήσεις δίωξη.
Ψάξαμε το σκάφος.
Η παραμικρή λεπτομέρεια ήταν ζωτικής σημασίας.
Βρήκαμε το Τζιχαντιστικό Μανιφέστο
που είχε γράψει εκεί ο Τζοχάρ, κι ήταν από τα πρώτα στοιχεία
ότι εμπνέονταν από ριζοσπαστικές τρομοκρατικές πεποιθήσεις
και ριζοσπαστικοποιήθηκαν κάποια στιγμή στο παρελθόν.
Έπρεπε να μάθουμε
αν υπήρχαν συνεργάτες που βοήθησαν στην κατασκευή βομβών.
Οι αποδείξεις στον υπολογιστή του
περιλάμβαναν εκδόσεις του περιοδικού Inspire,
που ήταν γνωστή τρομοκρατική έκδοση.
Οδηγίες για να φτιάξεις βόμβα στην κουζίνα της μαμάς σου.
Το περιοδικό Inspire είναι το επίσημο περιοδικό της Αλ Κάιντα.
Τον ανέκριναν δύο με τρεις μέρες,
αλλά στο τέλος δεν έμαθαν πολλά,
και τελικά του διάβασαν τα δικαιώματά του.
Επίσης, ερευνούσαμε πολλά άτομα
που ήταν φίλοι τους.
Το FBI τούς πίεζε όλους, αλλά ξέρω ότι στόχευσαν συγκεκριμένα
τους μουσουλμάνους φίλους μου περισσότερο από άλλους.
Με ανέκριναν επί οκτώ ώρες.
Ήμουν 19, ήμουν τρομοκρατημένος.
Παιζόταν η ζωή μου. Το ήξερα. Το ήξεραν.
Νιώθαμε ένοχοι κι ότι έπρεπε να αποδείξουμε την αθωότητά μας.
Ήρθε η ώρα για το προφίλ, έτσι, Αντζ;
ΡΙΖΟΣΠΑΣΤΙΚΗ ΙΣΛΑΜΙΚΗ ΕΠΙΘΕΣΗ
Γιατί το προφίλ είναι
μουσουλμάνοι της Μ. Ανατολής που ανατινάζουν κόσμο,
ή το επιχειρούν, τα τελευταία 15 χρόνια.
Πολλοί τρομοκράτες είναι μουσουλμάνοι Θα ήταν ανοησία να μη δούμε
αυτό το φαινόμενο και να προετοιμαστούμε.
Οι χειρότεροι φόβοι μου βγήκαν αληθινοί.
Αυτήν τη φριχτή πράξη δεν την είχε διαπράξει απλώς μουσουλμάνος,
αλλά ήταν και κάποιος που ήξερα, κάποιος που είχε έρθει στο τζαμί.
Ήταν μια στιγμή βαθιάς απελπισίας, για να είμαι ειλικρινής.
Αργότερα, μάθαμε ότι ο συγκάτοικος του μικρού αδερφού
είχε αναγνωρίσει τη φωτογραφία στις ειδήσεις.
Προσπαθούσαν να ξεφορτωθούν τα στοιχεία.
Υπήρχαν κάποια εκρηκτικά
που τα είχαν πετάξει σε μια χωματερή.
Ανακτήσαμε τα στοιχεία και χρησιμοποιήθηκαν ως βάση
για να κατηγορήσουμε τα δύο άτομα για παρακώλυση δικαιοσύνης.
Μόλις ήξεραν ότι το έκαναν και είχαν δει τις φωτογραφίες,
έπρεπε να είχαν εμφανιστεί.
Τότε, ο αστυνόμος Κόλιερ θα ήταν ακόμα ζωντανός.
Παρότι κάποιοι φίλοι του είχαν πει ψέματα στο FBI,
είχαμε την αίσθηση ότι εμπλέκονταν μόνο οι δυο τους.
Ότι έφτιαξαν τις βόμβες τοπικά, στην κουζίνα του Ταμερλάν.
Δεν πιστεύω ούτε στιγμή
ότι οι βόμβες φτιάχτηκαν ψάχνοντας στο ίντερνετ.
Πιστεύω ότι είχαν βοήθεια και δεν ξέρω ποιος,
μα είναι πολύ δύσκολο να κατασκευάσεις τέτοια συσκευή
και να εκραγούν κι οι δύο άψογα σε κοντινή απόσταση με τηλεχειρισμό.
Κάποιοι πιστεύουν ότι υπήρχε μια μεγάλη συνωμοσία,
ότι κάτι μας ξέφυγε. Αλλά δεν υπήρχε. Συμβαίνει συχνά. Υπάρχουν μοναχικοί λύκοι.
Δεν είναι ερασιτεχνικό. Ήταν επαγγελματικές εκρηκτικές συσκευές,
και η ομάδα πυροτεχνουργών στο Αφγανιστάν συμφώνησε με την άποψή μου.
Καταλήξαμε ότι οι βομβιστές ήταν μοναχοί λύκοι εξτρεμιστές
που εμπνεύστηκαν από το περιοδικό Inspire του Άνουρ αλ-Αουλάκι,
το οποίο ήθελε να φέρει την τζιχάντ παντού.
Όποτε ακούω κάποιον να μιλάει για τζιχάντ
υποδηλώνοντας τον φόνο κάποιου, μορφάζω.
Η αραβική λέξη τζιχάντ σημαίνει αγωνίζομαι.
Αγωνίζεσαι για μια καλή ζωή. Αυτό είναι τζιχάντ.
Αγωνίζεσαι να είσαι έντιμος. Αυτό είναι τζιχάντ.
Αγωνίζεσαι να είσαι καλός θρησκευόμενος. Αυτό είναι τζιχάντ.
Τζιχάντ δεν είναι...
να παίρνεις ένα όπλο ή να φτιάχνεις βόμβες και να σκοτώνεις αθώους.
ΟΡΛΑΝΤΟ, ΦΛΟΡΙΝΤΑ
Λίγες εβδομάδες μετά την επίθεση και την επίλυσή της,
η αστυνομία και το FBI ανέκριναν κάποιον ονόματι Ιμπραχίμ Τόντασεφ.
Ήταν φίλος με τον Ταμερλάν Τσαρνάεφ,
επίσης Τσετσένος και αθλητής ΜΜΑ.
Υποτίθεται ότι ομολόγησε πως σκότωσε τρεις άντρες,
μεταξύ των οποίων τον Μπρένταν Μες στις 11 Σεπτεμβρίου 2011.
Ο Μπρένταν Μες ήταν κολλητός του Ταμερλάν Τσαρνάεφ.
Γνωρίζονταν από την πάλη MMA.
Κατά την ομολογία του στο διαμέρισμα του Τόντασεφ,
συνέβη κάτι πολύ περίεργο.
Το FBI και η πολιτειακή αστυνομία λένε ότι τους όρμηξε.
Πυροβόλησαν τον Ιμπραχίμ Τόντασεφ αρκετές φορές.
Πολλοί ήταν καχύποπτοι για την ιστορία.
Νομίζω ότι απλώς του έριξαν. Δεν έκανε τίποτα.
Αυτός... Τον ξέρω. Ήθελε να τελειώσουν όλα.
Η ιστορία έγινε πιο σύνθετη και προβληματική, αν θες,
όταν διαπιστώθηκε ότι ο Ιμπραχίμ Τόντασεφ ομολόγησε
τον φόνο των τριών αντρών σε συνεργασία με τον Ταμερλάν Τσαρνάεφ.
Νομίζω ότι η χρονική στιγμή είναι σημαντική.
Ο Μπρένταν Μες δολοφονήθηκε μέσα στο διαμέρισμά του
αφού ο Ταμερλάν έμαθε ότι δεν θα μπορούσε
να πάει στα δοκιμαστικά των Ολυμπιακών.
Δεν υπήρχε ίχνος παραβίασης, που σημαίνει ότι όποιος το έκανε,
θα τους ήξερε. Τους άφησαν να μπουν.
Ο τρόπος που σκοτώθηκαν, σχεδόν αποκεφαλίστηκαν,
έτσι περιγράφεται, ήταν προσωπικός.
Εβραίος φίλος, ζει το αμερικανικό όνειρο.
Έχει ευκαιρίες. Δεν χρειαζόταν να δουλέψει. Είναι πλούσιος.
Και στον Ταμερλάν συμβαίνουν τόσα, κι εκείνος δεν έχει τις ίδιες ευκαιρίες.
Από όσο κατάλαβα
ο Ταμερλάν εμπλεκόταν. Υπήρχαν ναρκωτικά,
αλλά δεν μπορώ να σχολιάσω.
Η έρευνα για την ανθρωποκτονία είναι ακόμα ανοιχτή.
Αυτό με ενόχλησε. Με ενοχλεί ως σήμερα.
Υπάρχουν πολλά αναπάντητα ερωτήματα.
Μετά την τριπλή ανθρωποκτονία στο Γουόλταμ πιστεύουμε
ότι ο Ταμερλάν Τσαρνάεφ είχε πάει στο Νταγκεστάν
και είχε εμπλακεί σε δραστηριότητες ριζοσπαστικοποίησης.
Πιστεύουμε ότι αυτός ήταν ένας από τους πυλώνες της ριζοσπαστικοποίησης.
Ό,τι συνέβη όσο ήταν εκεί, πρέπει να είχε έντονη επίδραση πάνω του.
Γιατί όταν γύρισε,
άρχισε να σχεδιάζει και να εκτελεί τη βομβιστική επίθεση στη Βοστόνη.
ΝΤΑΓΚΕΣΤΑΝ
Το καλοκαίρι του 2012, ο Ταμερλάν πήγε στο Νταγκεστάν
για να έρθει κοντά στις ιστορικές ρίζες και την πίστη του.
Ως ρεπόρτερ, αυτό σημαίνει ότι η ιστορία θα είναι εκεί πίσω.
Θες να πεις στον κόσμο τι συμβαίνει.
Θες να βεβαιωθείς ότι ο κόσμος καταλαβαίνει.
Μη μένεις σε γενικεύσεις και στερεότυπα.
Να τι ακριβώς συμβαίνει.
Πέρασα δύο μήνες στην Τσετσενία, το Νταγκεστάν και το Κιργιστάν.
Έψαχνα κόσμο που τους ήξερε,
άτομα που μπορεί να ήταν εκεί παράλληλα με τον Ταμερλάν.
Συναντήθηκε με νέους μουσουλμάνους που είναι σ' ένα κίνημα,
την Ένωση του Δικαίου.
Ασαλαμαλέικουμ!
Το αποτέλεσμα εκφοβισμού των αδελφών Μαχατσκάλα
προς τον αδερφό τους που ήρθε από την Αμερική.
Αυτός είναι.
Και προς το τζαμάτ του Κιζλιάρ, που εκπροσωπείται...
Έκανα παρέα μαζί τους. Πάνε στην παραλία, κάνουν μπάρμπεκιου,
πάνε στο τζαμί, μιλάνε πολύ.
Μα όσα λένε δεν είναι πιο ριζοσπαστικά από όσα ακούς παντού.
Απαιτούμε ό,τι εγκρίνεται και απαγορεύουμε ό,τι απορρίπτεται.
Σας θυμίζω να βαδίζετε στον δρόμο της αλήθειας.
Αυτό είναι κακοποίηση!
Δεν είναι μαχητική ομάδα.
Προσπαθώ να επιβεβαιώσω τυχόν επαφές ανάμεσα στον Ταμερλάν
και κάποιου στρατολόγου των αγωνιστών.
Κάποιος με πήγε ως εκεί που γινόταν. Κάποιος μου έδειξε το μονοπάτι από εκεί.
Ανέβηκα και συνάντησα μια ομάδα ατόμων.
Και όχι, δεν είχαν ιδέα.
Δεν βρίσκουμε τη στιγμή που απλώς κάθεται εκεί και λέει
"Ας σκοτώσουμε αθώους".
Μάλλον δεν ήταν κάτι που αποφάσισε όταν πήγε στο Νταγκεστάν.
Νομίζω ότι πήγε στο Νταγκεστάν ψάχνοντας το νόημα.
Έχει αμφιβολίες.
Δεν κατάφερε να μπει στην Ολυμπιακή ομάδα.
Κατηγορεί το αντιμουσουλμανικό αίσθημα,
οπότε προσπαθεί να πλησιάσει την ουσία του μουσουλμάνου
και να δει τι θα κάνει στη ζωή του. Αλλά δεν αποκτά εκεί τον ακτιβισμό.
Εκείνη η στιγμή ήρθε όταν επέστρεψε στις ΗΠΑ.
Και δεν άλλαξε τη ζωή του. Δεν άλλαξε τίποτα
και δεν ήταν σε καλύτερο μέρος.
Όσο περισσότερο εισχωρούν τα αδέρφια στο Ισλάμ, τόσο περισσότερο το συνδέουν
με την αποτυχία τους και με όσα συμβαίνουν στο εξωτερικό,
όπου σ' εκείνη τη φάση
οι ΗΠΑ διεξάγουν δύο πολέμους σε κυρίως μουσουλμανικές χώρες.
Αν πιστέψεις αυτό που έγραψε ο Τζοχάρ στο σκάφος,
κατηγορεί την πολιτική των ΗΠΑ εναντίον των μουσουλμάνων.
Κι αυτό έγραψα.
Πολλοί ταράχτηκαν, γιατί σε κάποιους φάνηκε
ότι κάνοντάς τους να φαίνονται ανθρώπινοι, εκλογικεύαμε κάπως
ή, δεν ξέρω, τον δικαιολογούσαμε ή το αφήναμε να περάσει.
Έλαβα ένα email: "Ελπίζω εσύ ή κάποιος που αγαπάς
να σκοτωθεί από ισλαμιστές τρομοκράτες για να δεις πώς είναι".
Ξέρω ακριβώς πώς είναι κάποιος που αγαπάς να σκοτώνεται από ισλαμιστές τρομοκράτες.
Ο μπαμπάς μου ήταν στο πρώτο αεροπλάνο που έπεσε στο Παγκ. Κέντρο Εμπορίου.
Και το θέμα μ' αυτό είναι
ότι κάθε 11η Σεπτεμβρίου βλέπεις το αεροπλάνο
να πέφτει στο κτήριο ξανά και ξανά.
Πόσες φορές πρέπει να το δεις;
Πόσες φορές πρέπει να δεις τον πατέρα σου να ανατινάσσεται;
Δεν θα προσπαθήσουμε ποτέ να δικαιολογήσουμε τι έκαναν
λέγοντας ότι περνούσαν δύσκολα.
Μα δεν γεννήθηκαν βομβιστές μαραθωνίου. Έγιναν έτσι.
Αυτή είναι η αλήθεια. Αυτή είναι η ιστορία.
4 ΜΑΡΤΙΟΥ 2015
ΔΥΟ ΧΡΟΝΙΑ ΜΕΤΑ ΤΗ ΣΥΛΛΗΨΗ ΤΟΥ ΤΖΟΧΑΡ ΤΣΑΡΝΑΕΦ
Κάλυψα τη δίκη από την αρχή ως το τέλος.
Δεν υπήρχε αμφιβολία ότι ο Τζοχάρ Τσαρνάεφ θα κριθεί ένοχος.
Αυτό που διακυβευόταν στη δίκη ήταν η θανατική ποινή.
Η εναλλακτική πρόταση ήταν ισόβια σε φυλακή υψίστου ασφαλείας.
Κατέθεσα και ήθελα να καταθέσω, κι έγραψα και μια δήλωση.
Θεώρησα ότι ήταν πολύ σημαντικό να το κάνω αυτό για την Κριστλ.
Ένιωσα ότι ήθελα να είμαι αυτή η φωνή.
Όταν ο Τζοχάρ μπήκε στο δικαστήριο,
πολλοί δημοσιογράφοι ανέφεραν ότι φαινόταν αλαζόνας και αδιάφορος.
Εγώ το ερμηνεύω ως παραίτηση. Φαινόταν παραιτημένος στη μοίρα του.
Σας το λέω, όταν τον κοίταξα, είδα τον διάβολο.
Είχε τσακίσει το μάτι του και έμοιαζε σαν τον διάβολο.
Ήταν κόκκινο. Τρομαχτικό.
Σε κοιτούσε κατάματα. Κολλούσε το βλέμμα του.
Ήταν πολύ δύσκολο.
Οι μαρτυρίες κάποιων επιζώντων, όσα είχαν περάσει
και όσα χρειάζονταν για την υπόλοιπη ζωή τους...
Αυτό σίγουρα μου έχει μείνει από τη δίκη.
Η υπεράσπιση προσπάθησε να δείξει
ότι ο αδερφός του, που ήταν μεγαλύτερος, ήταν αυταρχικός
και είχε έντονη, δυνητικά βίαιη προσωπικότητα,
και ότι είχε ενδώσει στον μεγάλο του αδερφό.
Το έκανε γιατί τον ανάγκασε ο αδερφός του.
Ίσως είχε επηρεαστεί από τον αδερφό του.
Νομίζω πως κάποιες φορές ένιωθε ότι δεν μπορούσε να του πει όχι,
αλλά εκείνος επέλεξε να βάλει το σακίδιο κοντά στα παιδιά.
Ο αδερφός του δεν ήταν εκεί να πει
"Πρέπει να το βάλεις εκεί, κοντά στα παιδιά".
Όταν ανατινάζεις μια οικογένεια όπως τους Ρίτσαρντ, και τη Λίνγκζι Λου
και την Κάμπελ και τον Σον, δεν υπάρχει δικαιολογία.
Μην κατηγορείς τον αδερφό σου που σε ριζοσπαστικοποίησε.
Νομίζω ότι αυτό που έδειξε
ότι ήξερε τι έκανε και ότι ήταν πρόθυμος να το κάνει
δεν ήταν μόνο ο τρόπος που έβαλε τη βόμβα
και έφυγε εγκαίρως για να μη χτυπήσει εκείνος...
Αλλά μετά από λίγο, το ίδιο απόγευμα,
υπάρχουν βίντεο που ψωνίζει στο Whole Foods
σαν να μην είχε συμβεί τίποτα.
Μετά τον φόνο του Σον Κόλιερ και την απαγωγή του Ντάνι Μενγκ,
υπάρχει βίντεο που τον δείχνει να αγοράζει σνακ σε ένα βενζινάδικο. Ήρεμο.
Απόλυτα ήρεμο.
Δύο πράγματα συνέβησαν κατά τη δίκη που μάλλον
έκαναν τον κόσμο να πει ότι θα δοθεί θανατική ποινή.
Το ένα ήταν μια εικόνα που κυκλοφόρησε από το γραφείο της Κάρμεν Ορτίζ
που δείχνει τον Τζοχάρ να κάνει κωλοδάχτυλο στην κάμερα του κελιού
και ερμηνεύτηκε ότι το έκανε στους κατοίκους της Βοστόνης.
Οι εισαγγελείς το διατύπωσαν έτσι.
Το άλλο ήταν ο δικαστής που αποφάσισε να μην επιτρέψει
τη σύνδεση με τους φόνους στο Γουόλταμ, του κολλητού του Ταμερλάν.
Η υπεράσπιση ένιωσε ότι η σύνδεση με τους φόνους στο Γουόλταμ
θα έδειχνε ότι κάποιος τόσο αδίστακτος,
που θα έκοβε τον λαιμό του φίλου του, θα έκανε οτιδήποτε
και ότι ο αδερφός του ήταν υπό την επιρροή του.
Αυτό απαγορεύτηκε. Ήταν τεράστιο πλήγμα για την υπεράσπιση.
Η ΘΑΝΑΤΙΚΗ ΠΟΙΝΗ ΕΙΝΑΙ ΦΟΝΟΣ
Ο Κέβιν κι εγώ συμφωνήσαμε από την αρχή
ότι αν έδιναν θανατική ποινή ή ισόβια στη φυλακή,
θα ήταν δικαιοσύνη.
Τελικά, ο Τζοχάρ Τσαρνάεφ καταδικάστηκε σε θάνατο.
Όταν διάβασαν την ποινή,
δεν έδειξε κανένα συναίσθημα, κι έτσι ολοκληρώθηκε η δίκη.
Η συνέντευξη Τύπου
έγινε έξω στο πίσω μέρος της δικαστικής αίθουσας,
όπου κλήθηκαν να μιλήσουν τα θύματα κι οι συγγενείς τους.
Θέλω να ευχαριστήσω προσωπικά όλους τους επιζώντες,
να τους ευχαριστήσω που είναι εδώ.
Βλέπω τους δύο γιους μου να βάζουν προσθετικό πόδι,
οπότε δεν ξέρω αν έκλεισε, αλλά μπορώ να πω ότι νιώθω
σαν να μου έφυγε ένα βάρος, οπότε...
Με το λιμάνι στο παρασκήνιο, δεν ήταν επίλογος μόνο για εκείνους.
Ήταν για όλη την πόλη.
Δεν υπάρχει δικαιοσύνη.
Είχαμε τέσσερις τραγικούς θανάτους.
Ανθρώπους που έχασαν άκρα τους και...
Δεν θα ανακτήσουν ποτέ την αθωότητα.
Οπότε, το να λέμε ότι τελείωσε... Δεν θα τελειώσει ποτέ.
Ξέρω την οικογένεια Ρίτσαρντ και την οικογένεια Κάμπελ.
Πρέπει να ζήσουν για πάντα με την τραγωδία.
ΑΝΑΖΗΤΗΣΗ ΠΛΗΡΟΦΟΡΙΩΝ ΑΓΝΩΣΤΟΣ ΝΟ 2
Δεν υπάρχει επίλογος για όσους ήταν εκεί.
Πάντα θα είναι μια ανάμνηση.
Δεν θα μπορέσεις ποτέ να μην έχεις βρεθεί εκεί.
Μιλάμε για τους διασώστες.
Για όσους ακρωτηριάστηκαν και τραυματίστηκαν.
Όσους έχασαν αγαπημένους τους.
Όλοι θα θυμούνται εκείνη τη στιγμή για την υπόλοιπη ζωή τους.
Δεν είναι κάτι που ξεχνιέται εύκολα.
Είναι ακόμα στην καρδιά μας, ειλικρινά.
Με έφερε στο ναδίρ της ζωής μου.
Δεν ήξερα πια ποιος ήμουν. Έχασα επαφή με αυτό που ήμουν κάποτε.
Και πραγματικά, ένιωσα απογοητευμένος και προδομένος.
Κάθε χρόνο, ξυπνάει αναμνήσεις για την Κάρεν
και είναι δύσκολο. Ακόμα είναι δύσκολο.
Δεν θέλω να ξεχαστεί η Κριστλ ποτέ.
Έχασα τη φίλη μου και αυτό ήταν φριχτό.
Και πάντα θα είναι φριχτό.
Πέρασαν δέκα χρόνια. Βλέπεις τα πλάνα
και βλέπεις πολίτες, υπαλλήλους του μαραθωνίου, αστυνομικούς
και διασώστες να ορμούν για να σώσουν όποιον μπορούν, να κάνουν ό,τι μπορούν.
Αποδεικνύει το θάρρος
και την αφοσίωση των πολιτών της Βοστόνης,
στους γείτονές τους,
αλλά και την αντίσταση σ' αυτούς που μας επιτίθενται.
Δεν το πιστεύω ότι πέρασαν κιόλας δέκα χρόνια.
Το εκτιμώ που είμαι ακόμα ζωντανός.
Η ζωή μου μπορούσε να 'χει τελειώσει εκείνο το βράδυ.
Ο Ντάνι Μενγκ είναι σημαντικός ήρωας στην έρευνα για τη βομβιστική επίθεση.
Το θάρρος του οδήγησε στην εξουδετέρωση του Ταμερλάν Τσαρνάεφ
και στη σύλληψη του Τζοχάρ Τσαρνάεφ.
Έχω δώσει πολλές συνεντεύξεις γι' αυτό, δεν έχει να κάνει με τη δόξα.
Δεν αφορά το ποιος ήταν ήρωας.
Αφορά τον κόσμο της Βοστόνης που ενώθηκε και έδειξε υποστήριξη,
υποστήριξη στις οικογένειες των οποίων η ζωή άλλαξε για πάντα.
Θα ήθελα να δω
τον Μαραθώνιο της Βοστόνης να ξαναγίνεται μια υπέροχη εκδήλωση στην πόλη
που δεν επισκιάζεται συνεχώς από αυτό το φριχτό πράγμα που συνέβη.
Γιατί βγαίνουν πάρα πολλά θετικά απ' τον μαραθώνιο.
Οι δρομείς στο πρώτο κύμα του Μαραθωνίου της Βοστόνης
ξεκινούν.
ΜΑΡΑΘΩΝΙΑ ΑΘΛΗΜΑΤΑ ΤΙΜΑΜΕ ΤΗ ΒΟΣΤΟΝΗ 2022
Οι Μάρτιν Ρίτσαρντ, Λίνγκζι Λου, Κριστλ Κάμπελ και Σον Κόλιερ
έχασαν τη ζωή τους στην επίθεση και το ανθρωποκυνηγητό.
Πάνω από 260 άτομα τραυματίστηκαν.
Η Κάρεν κι ο Κέβιν παντρεύτηκαν έναν χρόνο μετά τη βομβιστική επίθεση.
Οι Εντ Ντέιβις, Ρικ ΝτεΛόριε, Τζον Φόλεϊ αποσύρθηκαν μήνες μετά το ανθρωποκυνηγητό.
Ο Μπίλι Έβανς ορίστηκε διοικητής έξι μήνες αργότερα.
Μετά την ανατροπή στο εφετείο,
η θανατική ποινή του Τζοχάρ επανήλθε από το Ανώτατο Δικαστήριο το 2022.
Κρατείται σε ομοσπονδιακή φυλακή υψίστης ασφαλείας
μέχρι την εκτέλεση.
Υποτιτλισμός: Μαριάννα Κοτζιά